Ρόναλντ Γκόμεζ

Ο Ρόναλντ Γκόμεζ Γκόμεζ (Ronald Gómez Gómez, γεννημένος στις 24 Ιανουαρίου 1975, Πουνταρένας) είναι Κοσταρικανός παλαίμαχος ποδοσφαιριστής, ο οποίος αγωνιζόταν ως επιθετικός. Ήταν ένας σημαντικός παίκτης της Εθνικής Κόστα Ρίκα κατά τη διάρκεια των δεκαετιών του 1990 και του 2000 και λογίζεται ως ένας από τους καλύτερους επιθετικούς της, γνωστός για τα σουτ οβίδες και την άριστη ντρίμπλα. Ο Γκόμεζ είναι, μαζί με τον Πάολο Γουάντσοπ, ο πρώτος σκόρερ για την Κόστα Ρίκα στο Παγκόσμιο Κύπελλο, με τρία γκολ.

 Γεννημένος στο Πουνταρένας ως το 12ο παιδί της Φρανσίσκα Γκόμεζ, μεγάλωσε στο χωριό Πίλας ντε Κανχέλ στην επαρχία Γκουανακάστε. Του είχαν δώσει το ψευδώνυμο La Bala. Ξεκίνησε τη σταδιοδρομία του στην Α.Ν. Καρμελίτα και σημείωσε το πρώτο του γκολ στο πρωτάθλημα, στις 20 Σεπτεμβρίου 1992, εναντίον της Σαπρίσα. Στη συνέχεια σημείωσε 45 γκολ για την Αλαχουελένσε, πριν μετακομίσει στο εξωτερικό. Ο Γκόμεζ αγωνίστηκε σε 6 διαφορετικές χώρες: στην Ισπανία με τη Σπόρτινγκ Χιχόν και την Έρκουλες του Αλικάντε, στη Γουατεμάλα με τη Μουνισιπάλ, στην Ελλάδα με τον ΟΦΗ, στο Κουβέιτ με την Καντσία, στο Μεξικό με την Ιραπουάτο και στην Κύπρο με το ΑΠΟΕΛ, όπου κέρδισε το Πρωτάθλημα Κύπρου. Με τη Σαπρίσα, έχει κερδίσει 4 πρωταθλήματα και 1 ΚΟΝΚΑΚΑΦ Τσάμπιονς Λιγκ και ήταν μέρος της ομάδας που έπαιξε στο Παγκόσμιο Πρωτάθλημα Συλλόγων του 2005, όπου η Σαπρίσα τερμάτισε τρίτη, πίσω από τη Σάο Πάολο και τη Λίβερπουλ. Σκόραρε το νικηφόρο γκολ στα τελευταία λεπτά του αγώνα, στον οποίο η ομάδα του κέρδισε για να επιτύχει να τερματίσει την τρίτη θέση του τουρνουά εναντίον της Αλ Ιτιχάντ. Το συγκεκριμένο γκολ, θεωρήθηκε μεταξύ των καλύτερων του τουρνουά. Τον Ιούνιο του 2009, ο Γκόμεζ επέστρεψε από την ποδοσφαιρική συνταξιοδότηση για μια τελευταία σεζόν στη Σάντος ντε Γκουάπιλες, αφού προηγουμένως είχε υποβιβαστεί στην δεύτερη κατηγορία ως προπονητής της Καρμελίτα. Μετά από αυτή τη σεζόν, έγινε ο προπονητής της ομάδας. Έκανε το ντεμπούτο του για την Εθνική Κόστα Ρίκα σε έναν αγώνα του Κόπα Σεντροαμερικάνα, τον Φεβρουάριο του 1993, εναντίον της Νικαράγουας. Με την Κόστα Ρίκα, είχε συνολικά 93 συμμετοχές και 26 γκολ. Εκπροσώπησε τη χώρα του σε 27 αγώνες της προκριματικής φάσης του Παγκοσμίου Κυπέλλου και αγωνίστηκε στα Παγκόσμια Κύπελλα του 2002 και 2006. Έπαιξε επίσης στο Κόπα Σεντροαμερικάνα του 1993 και του 2001, στα ΚΟΝΚΑΚΑΦ Γκολντ Καπ του 1993, του 2000 και του 2002 και στα Κόπα Αμέρικα του 1997, του 2001 και του 2004.Η τελευταία του διεθνής συμμετοχή, ήταν το Μάρτιο του 2008 σε έναν φιλικό αγώνα εναντίον του Περού. Έκανε το ντεμπούτο του ως προπονητής της Καρμελίτα τον Ιανουάριο του 2009. Τον Οκτώβριο του 2010, απολύθηκε από τη Σάντος ντε Γκουάπιλες και αργότερα προπόνησε τις ομάδες της δεύτερης κατηγορίας, Ντεπορτίβο Καρταγένα και Γιουβεντούδ Εσαζουκένια. Το Σεπτέμβριο του 2013, ανέλαβε την Αλκόνες ΦΚ από τη Γουατεμάλα και τον Μάιο του 2014 επέστρεψε στην Κόστα Ρίκα για να αναλάβει την Λιμόν. Είναι παντρεμένος με την Τζίνα Σότο και έχουν δύο γιους, τον Εστεμπάν και το Ντάνιελ. Πρωτάθλημα της Κόστα Ρίκα (3): 1995-96, 2005-06, 2007-08 Κύπελλο Πρωταθλητριών Κεντρικής Αμερικής (1): 1996 ΚΟΝΚΑΚΑΦ Τσάμπιονς Λιγκ (1): 2005 Α' Κατηγορία Κύπρου (1): 2006-07 Ρόναλντ Γκόμεζ στην ιστοσελίδα National-Football-Teams.com Προφίλ του Παγκοσμίου Κυπέλλου 2006 Αρχειοθετήθηκε 2014-07-29 στο Wayback Machine. - Nación Προφίλ στο Transfermarkt.com